# Hermann Leopold Tertsch del Valle-Lersundi

Hermann Leopold Tertsch del Valle-Lersundi (Madrid, 9 d'abril de 1958) és un periodista i polític espanyol. És Membre del Parlament Europeu des de 2019, integrat dins del grup polític dels Conservadors i Reformistes Europeus (ECR).

## Biografia

Nascut a Madrid el 9 d'abril de 1958, és fill d'Ekkehard Tertsch, un diplomàtic austríac que fou un col·laborador estret de Josef Hans Lazar a Madrid durant la Segona Guerra Mundial. Per part de sa mare és cosí de Loyola de Palacio i Ana de Palacio. Fou membre del Partit Comunista d'Euskadi quan era jove.
Amb residència a Viena, Tertsch esdevingué corresponsal de l'Agència EFE el 1982, cobrint Europa Central i Oriental. Poc després, el 1983, començà a treballar per al diari de centre-esquerra El País com a corresponsal a Bonn. Cobrí les Guerres de Iugoslàvia, des d'una visió totalment anti-sèrbia. Exercí de columnista en aquest diari i durant un temps fou l'editor de la seua pàgina d'opinió. Durant aquests anys fou un tertulià convidat habitual en diverses emissores de ràdio: Cadena SER, Radio Nacional de España i Onda Cero.
Deixà El País en 2007, esdevenint escriptor d'articles d'opinió per al diari conservador ABC poc després. També treballà per a Telemadrid, i fou el presentador del programa Diario de la noche en 2008, substituint Fernando Sánchez Dragó. Després d'algunes setmanes de convalescència, com a conseqüència d'unes ferides que rebé en allò que la investigació policial definí com a "baralla de bar" al piano-bar Toni 2 de Madrid (the Toni 2) en desembre de 2009, deixà de presentar aquest programa.
En Abril de 2019, Tertsch anuncià la seua intenció de presentar-se a les Eleccions al Parlament Europeu de 2019 pel partit d'extrema dreta espanyolista Vox. Com el partit va treure 3 escons en aquestes eleccions, fou elegit eurodiputat. S'uní a la Comissió d'Afers Exteriors, així com a la Delegació del Comité Conjunt Interparlamentari UE-Mèxic i la Delegació de l'Assemblea Parlamentària Euro-Llatinoamericana, on és vicepresident.
Després de l'anunci de la formació de govern a Espanya amb Pedro Sánchez com a president en gener de 2020 després de les Eleccions generals espanyoles de novembre de 2019, Terstch, que acabava de tornar de Bolívia, demanà obertament un cop d'estat a Espanya per a impedir el que segons ell era un "procés colpista obvi que cercava la demolició d'Espanya com a nació" [sic].
El juliol del 2020 fou condemnat en sentència ferma pel Tribunal Suprem per difamar el pare de Pablo Iglesias, secretari general d'Unidas Podemos, i l'haurà d'indemnitzar amb 12 000 € i el pagament de les costes del procés.

## Notes

* ↑ Segons la seua versió, fou víctima d'una pallissa premeditada feta per "professionals".

## Referències

* 1 2 «Hermann Tertsch». European Parliament. (anglès)
* ↑ Pons, Marc «El régimen franquista pasea al dirigente nazi Thomsen por Barcelona». elnacional.cat, 19-04-2019. (castellà)
* ↑ Terstch, Hermann. «Loyola, la valiente». Memoria de Actividades p. 86. FAES, 2007. Arxivat de l'original el 2019-07-28. [Consulta: 26 març 2020]. (castellà)
* ↑ «Vox ficha al periodista Hermann Tertsch para las elecciones europeas». La Vanguardia, 21-04-2019. (castellà)
* 1 2 3 «El periodista y escritor Hermann Tertsch presentará desde hoy 'Diario de la noche' de Telemadrid». Europa Press, 18-06-2008. (castellà)
* ↑ Quintero Pizarroso, Alejandro. Nuevas guerras, vieja propaganda: de Vietnam a Irak (en castellà). Universitat de València, 2005. ISBN 9788437622705. (castellà)
* 1 2 «El periodista y escritor Hermann Tertsch presentará desde hoy 'Diario de la noche' de Telemadrid». El Economista, 18-06-2008. (castellà)
* ↑ Forcada, D. «Telemadrid despolitiza su informativo de autor 'Diario de la noche'». El Confidencial, 28-03-2016. (castellà)
* 1 2 «Hermann Tertsch se queda sin la dirección de 'Diario de la Noche'». 20minutos.es, 15-03-2010.(castellà)
* 1 2 «Tertsch asegura que fue una paliza; la investigación, que fue una "pelea de bar"», 14-12-2009.(castellà)
* ↑ «Lista de los 54 eurodiputados elegidos este domingo en España». La Vanguardia, 27-05-2019.(castellà)
* ↑ «Hermann Tertsch pide la intervención del Ejército y Espinosa no lo desautoriza», 05-01-2019.(castellà)
* ↑ Faber, Sebastiaan; Seguín, Bécquer. «Spain Just Formed Its First Left Coalition Government in More Than 80 Years» (en anglès), 07-01-2020. Arxivat de l'original el 2020-01-08. [Consulta: 7 gener 2020].